રામમનોહર લોહિયા ખાસ આમંત્રિત તરીકે મહાસમિતિમાં (કારોબારીમાં) હાજર રહ્યા હતા. એમણે નોંધ્યું છે: ‘કારોબારીની બેઠક ચાલી તે બે દિવસ અમે બધા ખીચોખીચ ભરાઇને બેઠા હતા, તે નાના ઓરડામાં એક ખૂણે મૌલાના (આઝાદ) ખુરશીમાં બેસી રહ્યા અને સતત એક પછી એક સિગારેટ ફૂંકતા રહ્યા, પરંતુ એક અક્ષર પણ બોલ્યા નહીં. લોહિયાના કહેવા મુજબ જયપ્રકાશ, ગફારખાન અને ગાંધીજી સિવાય બીજા કોઇએ ભાગલાની વિરુદ્ધમાં એક અક્ષર પણ કહ્યો નહીં.’ આ વર્ણન ઐતિહાસિક દૃષ્ટિએ મહત્ત્વનું છે.